Защо беше нужно това упражнение, г-н Борисов
Спряхме доста автобуси. Така го усещаме, така го направихме, каза Валери Симеонов от Обединените патриоти по БНТ. Според него, когато приключат с преговори по програмите, могат да кажат ще участват ли или не в едно управление. Властта не е най-важното, хората ще преценят за нас по това какво сме направили, а не  дали сме заеми 5-6 министерски кресла. На въпрос ще издържи ли управлението каза, че не е баба Ванга. Според него тези избори са били ненужни. Защо беше нужно това упражнение г-н Борисов, попита той. Симеонов призна : Очаквах повече, очаквах резултатът на тези избори да е по-голям отколкото математическият сбор през 2014г.  Досега в парламента с АТАКА имахме около 30 места, а сега се очертава да имаме по-малко. Ако сме в коалиция с ГЕРБ ще искаме минимална пенсия - 300лв., ще искаме спешни и категорични мерки относно разрастващата се битова престъпност. Както и спешни реформи в икономиката и промяна в образованието.